tuisonderrig | © My Klaskamer - idees en gedagtes uit 'n juffrou se pen
Juffer	2020, afrikaans	aanlyn uitstappies, Corona, COVID-19, interaktiewe kaarte, museum, selfstudie, tuis oefeninge, tuisonderrig, wêreldkaarte	1 Kommentaar
Vir die komende weke het velerlei Engelse webblaaie heelwat werk GRATIS beskikbaar gestel. Vind hiermee dan enkele idees:
Gratis departementele werkboeke (- ook Boek 2 van 2020).
Gratis departementele leesboeke (sluit ander in).
Lees 'n boek, 'n gedig, lirieke…
Clarkness laat jou toe om gratis, eenvoudige stories op 'n foon, tablet of rekenaar te lees.
FREE eBook Library (Biff, Kipper and Chip)
Letterland (Gratis toegang tot aktiwiteite en stories.)
Sny 'n bladsy uit 'n ou tydskrif of 'n artikel uit 'n ou koerant.
Hoeveel woorde met drie letters/klanke kan julle omkring?
Hoeveel woorde met die volgende klanke onderskeidelik – kan julle omkring?: aa, ee, oo, uu, ie, ei, ou, eu, ui, oe, aai, ooi, eeu, oei...? (In 'n Engelse tydskrif of koerant: oo, ee, ea, ai, ay, oi, oy, oa, ow, oe, ou, ew, aw, au, ui, ue, igh, ie, ei…)
Lys die woorde op verskillende bladsye in 'n boek en kyk of die outjie elkeen kan illustreer. Kan julle 'n beskrywende sin vir sommige woorde skryf?
Magneetletters of Scrabble-letters: Bou 4 woorde uit elke lys – een-vir-een. As jy Scrabble-letters gebruik, tel elke woord se punte op. Watter woord tel die meeste in elke lysie?
As jy nie Scrabble– of magneetletters het nie, sny groot letters uit dosies soos papbokse en hou dit gereed vir woordbou takies.
Druk 'n gratis 2020-Kalender uit. Dui die dag se weerstoestande en temperatuur in die onderskeie blokkies aan en skryf daaroor.
Druk GRATIS woordsoeke in Afrikaans en Engels uit.
Bou 'n fort uit komberse.
Bou legkaarte. As jy nie legkaarte tuis het nie, sny prente uit ou tydskrifte op. Hou die stukke in ou koeverte of sakkies.
Week jouself in 'n borrelbad.
'n Klomp skakels na GRATIS Engelse opsies.
Scholastic Learn at Home (BookFlix: Gebruikersnaam: Learning20 | Wagwoord: Clifford) Kindergarten, Grades 1/2, Grade 3-5, Grade 6+
Vorms: Soek soortgelyke vorms in jou huis en teken dit op die blaaie waar hulle inpas.
'n Wiskunde storie oor 'n sambreel en apies.
Tel die voëls in die tuin. Hoeveel hop? Hoeveel eet?
Sny herwinbare papier in stroke en maak 'n ketting. Kan die outjie die ringe self kram of met kleeflint bind?
Teken 'n prent of skryf 'n brief vir 'n maat, familielid of onderwyser. Vra 'n ouer om 'n foto elektronies te stuur – aangesien ons nie tans seëls of koeverte wil lek nie.
Story: What is the Corona Virus?
Kuns: Gebruik klei of waterverf
Gebruik verskillende Lego-stukke om in dikkerige verf of ink te doop. Druk dit soos stempels om prente te bou. Soek sommer allerhande proppies, doppies of speelgoed om te betrek.
Het jy verf oor? Druk verskillende kleure in verskillende bakkies van 'n ysbakkie, steek 'n stokkie (oorstokkie, roomysstokkie, takkie) in elke bakkie en vul met water. Vries tot hard. Plaas 'n vel papier op 'n skinkbord of 'n bakplaat en verf met die blokkies daarop.
Plaas 'n vel papier onder-in 'n diep, plastiese houer of 'n vlak dosie. Spuit dikkerige verf in lyne of kringe bo-oor die papier. Plaas 'n albaster in die houer en beweeg die houer deur die kante heen en weer te swaai of te kantel. Laat die velle droog word en hou dit vir geskenkpapier later.
'n Groot verskeidenheid Engelse stories: Luister en lees saam
Luister na velerlei gratis stories.
Loer daagliks na die seekoei se eskapades.
Besoek museums aanlyn (nog 'n paar)
Besoek 'n plaas
Verken wêreldkaarte – asook Suid-Afrikaanse inligting
Bathroom Posters, Badkamer Muurkaarte
GoNoodle – wikkel en beweeg.
Loer gerus na Gratis opsies hier en tik gerus ook soekterme soos "klanke, hersien, flitskaarte, sigwoorde, syfers, sinne en paragrawe, stories, liedjies, rympies, leestekens, knip, lees, leeslys, leesreekse, biblioteek, boekmerk, e-boek…, app… herfs, Paasfees…tuis idees, studietegnieke, vraestelle, ATP, CAPS…Engels" by die bruin soekblokkie hier aan die regterkant in vir verskeie idees en skrywes.
Loer gerus na die "skrikkerige peper" eksperiment en die idees in verband met higiëne.
hulpmiddels vir die klaskamer
Junie 15, 2014
Juffer	afrikaans	Grondslagfase, hulpmiddel, klaskamer, tuis, tuisonderrig	13 Kommentaar
Jy het 'n nuwe pos gekry of jou universiteitsjare staan einde se kant toe. Om gereed te maak vir 'n nuwe klaskamer, kan jy die volgende items in gedagte hou:
Hulpmiddels om te versamel (klik)
Kies 'n kleurskema of materiaal vir gordyne, kussinkies en 'n tafeldoek – iets wat lank mooi sal bly. Kyk ook na jou graadgroep se kurrikulum en skep of versamel items wat spesifiek op dié groep gemik is, bv. flitskaarte van woorde, klanke, getalkombinasies…Onthou om die tale in jou provinsie in gedagte te hou (bv. Afrikaans én Engels) en om daarvoor voorsiening te maak. Hoe meer jy self versamel, hoe minder hoef jy oor te begin as jy na nuwe skole of klaskamers verskuif.
*Vinnige Gordyne: 'n Mens kan tydelik gordynrek gebruik…of
Probeer ook 'n reëling met gordynring klampies. Jy kan bloot die lap (platlaken, plastiek) van jou keuse om vou en vas knyp. Indien die rand uitrafel, kan jy dit omvou en vilene tussen-in vasstryk…
laat die kinders linte en stroke om 'n rek/reëling knoop…
of laat hulle drukwerk (met lapverf) op 'n platlaken doen voordat julle dit vasknyp.
spuitverf wit pvc-pyp of gebruik ou handdoekreëlings as gordynstokke
Daar is etlike voorbeelde hier op my blog beskikbaar. Tik soekterme soos "hulpmiddels, skrif, lopende skrif, klanke, muurprent, syfer, vorm, sakpas…" by die bruin soekblokkie aan die regterkant in of selfs terme soos "beginner", "eerste dag" en "tuis idees".